[Video] Vier dood na skietgeveg in JhbFoto: Intelligence Bureau SA/Facebook Drie verdagtes en ŉ buurtwaglid is dood nadat ŉ skietery Vrydagmiddag in Lenasia, suid van Johannesburg, uitgebreek het. Kapt. Mavela Masondo, woordvoerder van die polisie, het gesê drie gewapende verdagtes het by ŉ huis ingebreek, twee huishulpe vasgebind en in ŉ badkamer toegesluit. Die eienaar van die huis en sy broer het die rowers op heterdaad betrap. Die rowers het skote op die eienaar en sy broer afgevuur en die broer is beseer. Lede van die plaaslike buurtwag het intussen die skote gehoor en hulle na die toneel gehaas. ŉ Skietgeveg het tussen lede van die buurtwag en die rowers uitgebreek. Drie rowers en ŉ lid van die buurtwag is in die skietery dood. Die buurtwaglid het op die dag van die skietery sy 61ste verjaardag gevier. Foto: Intelligence Bureau SA/Facebook Volgens Masondo het die polisie op die toneel op drie vuurwapens, wat glo aan die verdagtes behoort het, beslag gelê. Die polisie ondersoek sake van moord, poging tot moord, poging tot huisroof en die besit van ongelisensieerde vuurwapens en ammunisie. WAARSKUWING: Die video kan sensitiewe kykers ontstel. Die video is deur Special Operations Group op Facebook gelaai: Lenasia earlier today… 3 of 4 robbers were shot & killed (and may be a "little" assaulted?) by community members. This is the route to go – our system is failing. Watch the video – pictures to follow. Posted by Special Operations Group on Friday, September 23, 2016